รู้สึกช่วงนี้ผมรู้สึกแปลกๆกับตัวเองมาได้หลายวันแล้วครับ คือเวลาผมจะมองอะไร สมองจะชอบสั่งให้คิดมากตลอดว่าเราควรจะมองตรงไหน สมมติอย่างเช่น เวลาผมมองเพื่อน 2 คนคุยกันผมก็จะมองคนที่พูดแต่ปัญหาคือผมรู้สึกว่าผมมองอีกคนอยู่ด้วยอะไรประมาณนี้อ่ะครับ คือเหมือนสายตามันเล็งไปที่อย่างอื่นอ่ะครับ อยากรู้ว่าอาการแบบนี้เป็นมาจากสมองทำงานผิดปกติหรือเปล่าครับ ถ้าอ่านแล้วไม่เข้าใจต้องขอโทษด้วยครับ ผมไม่รู้ว่าจะอธิบายยังไงจริงๆ
สวัสดีค่ะโรคย้ำคิดย้ำทำ เป็นโรคทางจิตเวชชนิดหนึ่งที่ผู้ป่วยจะมีรูปแบบความคิดหรือความกลัวที่ไม่สมเหตุสมผลจนนำไปสู่การทำพฤติกรรมบางอย่างซ้ำไปซ้ำมา เช่น คิดว่ามือสกปรกตลอดเวลาจึงต้องล้างมือบ่อยๆ คิดว่าลืมปิดประตูบ้านหรือเตาแก๊สจึงต้องคอยตรวจตราจนไปทำงานสาย เป็นต้นจากอาการที่กล่าวมา อาจจะยังเข้าได้น้อยกับโรคย้ำคิดย้ำทำในทางการแพทย์ การวินิจฉัยอื่นๆที่อาจเป็นไปได้เช่น ภาวะสมาธิสั้น ความผิดปกติทางอารมณ์หรือบุคลิกภาพ หรือการเหม่อลอยชั่วคราว เป็นต้นลองสังเกตอาการต่อไปก่อนค่ะว่ามีความผิดปกติดังกล่าวมาแบบนี้อีกบ่อยๆจนรบกวนการใช้ชีวิตประจำวันหรือไม่ ถ้าใช่ ควรไปพบจิตแพทย์เพื่อประเมินสภาพจิตต่อไป แต่เบื้องต้นอาจจะยังไม่ได้เป็นโรคอะไรที่ร้ายแรงค่ะ